На основу члана 3, a у вези са чл. 4, 5, 6, 7, 9, 10, 13, 14, 15, 17, 18. и 29. Уредбе о управљању програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године („Службени гласник РС”, број 10/19) и чланa 43. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 − др. закон),

Влада доноси

**ОДЛУКУ**

**о одређивању одговорних лица и тела за управљање програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године**

"Службени гласник РС", бр. 26 од 5. априла 2019, 90 од 17. септембра 2021, 130 од 25. новембра 2022, 29 од 13. априла 2023, 17 од 6. марта 2024.

1. Овом одлуком одређују се одговорна лица и тела за управљање програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године: национални ИПА координатор, Технички секретаријат националног ИПА координатора, национални службеник за одобравање, тела у управљачкој структури националног службеника за одобравање, тела у оперативној структури за управљање акционим програмима, лица и тела у оперативној структури за управљање програмима прекограничне сарадње, тела у оперативној структури за управљање ИПАРД програмом и Тело за сузбијање неправилности и превара у поступању са финансијским средствима Европске уније.

2. За националног ИПА координатора, одређује се министар за европске интеграције – **проф. др Тања Мишчевић\***.

\*Службени гласник РС, број 130/2022

3. Одређује се Министарство за европске интеграције – Сектор за планирање, програмирање, праћење и извештавање о средствима Европске уније и развојној помоћи, за Технички секретаријат националног ИПА координатора.

4. За националног службеника за одобравање, одређује се државни секретар у Министарству финансија – Гојко Станивуковић.

Руководилац Сектора за управљање средствима Европске уније у oквиру Mинистaрствa финaнсиja замењује националног службеника за одобравање у његовом одсуству.

5. Одређује се Министарство финансија – Одељење за национални фонд за управљање средствима **\*** Европске уније којим руководи начелник Одељења у оквиру Сектора за управљање средствима Европске уније, за Национални фонд у управљачкој структури националног службеника за одобравање.

\*Службени гласник РС, број 90/2021

6. Одређује се Министарство финансија – **Одељење за надзор и праћење функционисања система управљања средствима Европске уније\*** којим руководи начелник Одељења у оквиру Сектора за управљање средствима Европске уније, за Тело за подршку националном службенику за одобравање у управљачкој структури националног службеника за одобравање.

\*Службени гласник РС, број 90/2021

7. Одређује се Министарство за европске интеграције – Сектор за планирање, програмирање, праћење и извештавање о средствима Европске уније и развојној помоћи, за Тело за координацију програмирања, праћење и вредновање у оперативној структури за управљање акционим програмима претприступне помоћи у оквиру ИПА II.

8. Одређује се Министарство финансија – Сектор за уговарање и финансирање програма из средстава Европске уније, за Тело за уговарање у оперативној структури за управљање акционим програмима претприступне помоћи у оквиру ИПА II и у оперативној структури за управљање програмима прекограничне сарадње у оквиру ИПА II.

9. За одговорно лице за послове оперативне структуре за управљање програмима прекограничне сарадње у оквиру ИПА II одређује се помоћник министра за европске интеграције у **Сектору за програме европске територијалне сарадње\*\*** – **Санда Шимић Стамболић\***, вршилац дужности.

\*Службени гласник РС, број 29/2023

\*\*Службени гласник РС, број 17/2024

**10. Одређује се Министарство за европске интеграције – Група за подршку Управљачком органу за програме прекограничне сарадње и руководиоцу Оперативне структуре у оквиру Сектора за програме европске територијалне сарадње, за обављање стручних и административно-техничких послова за одговорно лице за послове оперативне структуре за управљање програмима прекограничне сарадње у оквиру ИПА II.\***

\*Службени гласник РС, број 17/2024

**11. Одређује се Министарство за европске интеграције – Одсек за програмирање и праћење програма прекограничне сарадње са кандидатима за чланство у ЕУ и Група за систем управљања и контроле за програме са кандидатима за чланство у ЕУ у оквиру Сектора за програме европске територијалне сарадње, за Тело за програме прекограничне сарадње у оперативној структури за управљање програмима прекограничне сарадње у оквиру ИПА II.\***

\*Службени гласник РС, број 17/2024

12. Одређује се Министарство пољопривреде, шумарства и водопривреде – **Одељење за управљање ИПАРД програмом\***, за Управљачко тело у оперативној структури за управљање ИПАРД програмом у оквиру ИПА II.

\*Службени гласник РС, број 90/2021

13. Одређује се Министарство пољопривреде, шумарства и водопривреде – Управа за аграрна плаћања, за ИПАРД агенцију у оперативној структури за управљање ИПАРД програмом у оквиру ИПА II.

14. Одређује се Министарство финансија – Oдељење за сузбијање неправилности и превара у поступању са финансијским средствима Европске уније (АФКОС), за Тело за сузбијање неправилности и превара у поступању са финансијским средствима Европске уније.

15. Даном ступања на снагу ове одлуке престаје да важи Одлука о одређивању одговорних лица и тела за управљање програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године („Службени гласник РС”, бр. 101/17, 68/18 и 3/19).

16. Ова одлука ступа на снагу наредног дана од дана објављивања у „Службеном гласнику Републике Србије”.

05 број 119-3364/2019

У Београду, 4. априла 2019. године

**Влада**

Председник,

**Ана Брнабић,** с.р.

**ОДРЕДБЕ КОЈЕ НИСУ УНЕТЕ У "ПРЕЧИШЋЕН ТЕКСТ" ОДЛУКЕ**

*Одлука о изменама Одлуке о одређивању одговорних лица и тела за управљање програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године: "Службени гласник РС", број 90/2021-22*

**4. Ова одлука ступа на снагу наредног дана од дана објављивања у „Службеном гласнику Републике Србије”.**

*Одлука о измени Одлуке о одређивању одговорних лица и тела за управљање програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године: "Службени гласник РС", број 130/2022-4*

**2. Ова одлука ступа на снагу наредног дана од дана објављивања у „Службеном гласнику Републике Србије”.**

*Одлука о измени Одлуке о одређивању одговорних лица и тела за управљање програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године: "Службени гласник РС", број 29/2023-16*

**2. Ова одлука ступа на снагу наредног дана од дана објављивања у „Службеном гласнику Републике Србије”.**

*Одлука о изменама Одлуке о одређивању одговорних лица и тела за управљање програмима претприступне помоћи Европске уније у оквиру инструмента за претприступну помоћ (ИПА II) за период 2014–2020. године: "Службени гласник РС", број 17/2024-112*

**4. Ова одлука ступа на снагу наредног дана од дана објављивања у „Службеном гласнику Републике Србије”.**